Foto: Reuters Rossiya prezidenti Vladimir Putin Rossiyaning Suriyadagi harbiy ishtirokini kamaytirishga rozi bo‘ldi. U bu haqda mudofaa va tashqi ishlar vazirlari Sergey Shoygu hamda Sergey Lavrov bilan uchrashuvda ma’lum qilgan, deb xabar beradi TASS. «Mudofaa vazirligining bizning Suriya Respublikasidagi harbiy ishtirokimizni kamaytirish yuzasidan taklifiga roziman», - deya aytib o‘tgan davlat rahbari. Avvalroq, Putin Suriyada o‘t ochishni to‘xtatish va tinch muzokaralarga tayyorgarlik haqida uch hujjat imzolangani haqida xabar bergandi.